Ungal, d yiwet n tewsit i d-yufraren di tsekla yettwarun, d ṣṣenf iwumi rran yimyura aṭas n tbadutin gar wayen i d-yesuqqel M. A. SALHI ɣef tewsit-a ɣer yimaẓrayen ibeṛṛaniyen: Ungal d tawsit n tsekla. Ungal ur yeɛdil ara netta d tullist. Ungal d aḍris ɣezzifen, mačči am tullist, tin ɣer-s ttuqten deg-s yiwudam, yerna tasiwelt-ines tecbek nnig n tin n tullist5. Seg tbadut-a, yezmer yimeɣri ad yegzu belli tasiwelt deg wungal temxallaf ɣef tullist, ama di teɣzi, ama deg usuget n yiwudam, aya d ayen i s-d-irennun amcubbek i tsiwelt.